הוועדה המיוחדת לבחינת בעיית העובדים הזרים, כנסת 15, פרוטוקול מספר 84, 2002-03-06 00:00

איוב קרא: בוקר טוב לכולם, אני מברך את כולכם שהגעתם היום לישיבה, שבעיני היא אחת החשובות ואחת הקריטיות מבחינת ענף החקלאות.

איוב קרא: אני מברך את השר שהתפנה מעיסוקיו כדי להשתתף בישיבה.

איוב קרא: אנחנו רוצים לקדם את נושא הבאת כוח אדם לחקלאות, על פי החלטת הממשלה ולקיים את החלטת הממשלה.

איוב קרא: סביב הנושא הזה אנחנו נדון היום ונסכם מה שצריך להמליץ לממשלה, כולל שיתוף כל הגורמים בממשלה להזיז את העניין החקלאי, בהחלטות שאמורות להשליך על עתיד החקלאות בישראל.

איוב קרא: הפגיעה בחקלאות היא פגיעה בחוסנה ובטחונה של מדינת ישראל.

איוב קרא: אם תקרוס החקלאות, יקרסו כל המערכות, צפוי עתיד רע מאוד למדינה.

איוב קרא: לכן הזמנתי אותך, אדוני השר, לישיבה זו, כדי להבהיר בפורום הזה מה האמת ומה הצדק ולהביאם בפני הגורמים האמורים לפעול על פי ההנחיות שיעלו כאן.

איוב קרא: בעניין המספרים והנתונים שנתן משרד הפנים בישיבה שנערכה אצל המנכ"ל, יש הרבה עיוותים בין הנתונים של משרד הפנים לבין הנתונים של משרד החקלאות.

איוב קרא: כל אחד טוען שהנתונים שבידיו הם הנכונים והוא יכול להוכיח את זה.

איוב קרא: בינתיים סובלים החקלאים.

איוב קרא: טענות הצדדים סותרות, המספרים שונים ויש לברר זאת.

איוב קרא: אנא עדכן את הוועדה לצורך הפרוטוקול בישיבת הממשלה וספר מה הוחלט בה לגבי עשרת אלפים העובדים הנוספים,  כדי שנדע איך לנתב את הישיבה סביב זה, על מנת שבסופו של דבר נלך למאבק משותף, צודק ככל שאפשר.

שלום שמחון: תודה ליושב ראש הוועדה, שלום לחברים.

שלום שמחון: הממשלה בעצם החליטה להעמיד את מספר העובדים הזרים בחקלאות על 28,000 עובדים.

שלום שמחון: נכון לעכשיו יש מחסור של למעלה מ10,000- עובדים בחקלאות הישראלית.

שלום שמחון: הממשלה החליטה החלטה שנייה שהיא להעמיד את כל  28,000העובדים כעובדים קבועים בחקלאות, ולא כעובדים ניידים.

שלום שמחון: העניין הזה עולה לתקשורת בימים האחרונים, סביב עתירה של אחת החברות שעוסקות בעובדים זרים, והיא ישבה אצלנו במשרד החקלאות ברשות לתכנון, יחד עם מנהל הרשות לתכנון ומנכ"ל המשרד והצהירה מעבר לכל ספק שהיא בעד ביטול הניוד.

שלום שמחון: כל מה שמתפרסם מטעמה הוא לא מדויק ולא נכון.

שלום שמחון: הם היו בעד ביטול הניוד.

שלום שמחון: מזכיר ארגון מגדלי ההדרים כתב מכתב אלי ואל שר החקלאות.

שלום שמחון: לאחר שהוא עשה בדיקה עם כל המגדלים שלו, הם החליטו שהם לא רוצים יותר ניוד, אלא הם רוצים עובדים קבועים בחקלאות.

שלום שמחון: הוא עשה סקר בין מגדליו, והוציא מכתב בנוסח זה למשרד החקלאות.

שלום שמחון: באשר לתוספת של למעלה  מ10,000- עובדים, יש ויכוח הסטורי בין משרד החקלאות לבין משרד הפנים ומשרד העבודה לגבי מספר הברחנים.

שלום שמחון: זה נושא שנמשך מזה שנים, ומדובר על כ2400- ברחנים.

שלום שמחון: בישיבה עם שר הפנים ושר העבודה שאלתי את יוסי ישי, מנהל הרשות לתכנון, למה כתוב פה שלתנועת המושבים יש 207 עובדים, השיבו לי ש207- עובדים אלו הם כבר שמונה שנים ברחנים.

שלום שמחון: כשמחפשים אדם במשך שמונה שנים ולא ניתן עליו זיכוי, זה לא עניין של החקלאות, ויש לשים לכך קץ.

שלום שמחון: אנחנו מעריכים שהרוב מתוך ה2400-  עובדים אלו, כבר לא נמצאים בארץ.

שלום שמחון: מאחר והתופעה של העובדים הזרים בחקלאות הישראלית מוכרת בארץ, הנתון של 2400 הוא נתון שאנחנו לא יכולים לקבל אותו.

שלום שמחון: הנתון השני הוא שיש כ3300- עובדים שיצאו ואין להם זיכוי, וידוע שלקראת החג של העובדים הזרים התאילנדים בחוץ לארץ, אמורים לצאת כ2000- עובדים נוספים.

שלום שמחון: החקלאות צפויה להיות פעם ראשונה במצב קריטי מבחינת הנתונים ולהביא את זה לחוסר בסדר גודל של בערך חמישים אחוז מהחלטת הממשלה.

שלום שמחון: זהו מצב של ירידה הרבה מתחת לקווים האדומים.

שלום שמחון: בישיבה שהיתה עם שר העבודה ושר הפנים, לפני ישיבת הממשלה היה ויכוח לגבי עניין הברחנים, בשלב מסויים שר הפנים הציע כעמדת פשרה, כדי לא להגדיל את המספר, להגדיל את 2400  העובדים.

שלום שמחון: אז אם אפשר היה להגדיל את ה2400- עובדים כעמדת פשרה, זה אומר שאפשר בכלל להגדיל אותם.

שלום שמחון: נעשה כאן שימוש במספרים, באופן שהוא בעייתי ומורכב.

שלום שמחון: הפעם הממשלה קיבלה החלטה ולא הגענו להבנות עם שר העבודה ושר הפנים, הממשלה החליטה על 28,000 עובדים.

שלום שמחון: אני מודע לעובדה שיש חלקים בתוך הממשלה שלא אוהבים את החלטתה.

שלום שמחון: אבל משרד החקלאות, נערך ביום שאחרי, באופן מיידי, ליישם את החלטת הממשלה וזה מחייב אותנו לערוך את הנתונים מחדש ולהתאים אותם לשני המצבים החדשים.

שלום שמחון: אחד - זה העובדה שמדובר עכשיו ב28,000- עובדים, המצב השני - שמדבר על כך שהניידים הופכים להיות קבועים.

שלום שמחון: נתון שלישי, שחייב לעשות התאמה של חלק מהקריטריונים, כתוצאה מהעובדה שזה נתן עררים למשרד העבודה, כשעדיין לא ברור אם ועדת הערר הזאת בכלל מתקיימת והאם דנים בעררים.

שלום שמחון: היה צריך לעשות ולראות איך מבצעים את מלוא ההתאמות, כדי שהנתונים החדשים יונחו בפני שר העבודה, בפני שר הפנים ובפני בית המשפט העליון.

שלום שמחון: בית המשפט העליון הציב לוח זמנים של חודש ימים כדי לעשות את ההערכות הזאת.

שלום שמחון: אנחנו אמורים לסיים את העבודה, על מנת שאפשר יהיה ליישם את החלטת הממשלה.

שלום שמחון: אנחנו נניח את זה לפני השרים הנוגעים בדבר, גם על שולחן הממשלה ושולחן בית המשפט העליון, כפי שנתבקש מאיתנו.

שלום שמחון: צפויות בעיות מסויימות לאחר ההחלטה על 28,000 עובדים.

שלום שמחון: אני מניח שעדיין יש טענות לגבי הקריטריונים ולגבי כל הדברים שמסביב, הם יצטמצמו עם המספר של ה28,000-,  כיוון שזה לא יכול להיות כמו שהיה קודם, אני מציע שיוסי ידבר על זה אחר כך, הוא משנה מספר מצבים היוצרים מצב חדש.

שלום שמחון: לאחר שהספר הזה יהיה מוכן ולאחר שיומלץ בפני הנוגעים בדבר, הציפייה היא שיווצרו היתרים חדשים ושהשמיים יפתחו.

שלום שמחון: העיכוב של השבועיים, שלושה האחרונים בפתיחת השמיים גרם למצב בעייתי.

שלום שמחון: אני מציע בהזדמנות הזאת, לאפשר באופן מיידי הטסת אלפי עובדים נוספים, לחוג את החג שלהם, זה יכול לגרום למהומות הרבה יותר גדולות ממה שהיו קודם.

שלום שמחון: על פי ההיתרים של שר הבטחון, נכון לרגע זה ניתן רשיון ל- 4000 עובדים מתוך ה5800-, שזה נתון שהוא בדוק יחד עם מתאם פעולות הממשלה בשטחים.

שלום שמחון: השאלה היא אם הם אכן מגיעים לעבודה.

איוב קרא: אני  קיבלתי דיווח במסגרת ועדת החוק והבטחון, רק לפני שלושה ימים בקו התפר, על כניסת 500 איש מסך המכסה שאושרה.

איוב קרא: האם זה נכון?

אלי פז: ההערכה שלנו היא שכ80%- מהמספר שנקב השר, בפועל נכנסים.

אלי פז: אתמול, רק מאזור רצועת עזה,  נכנסו 2070 עובדים לחקלאות.

אלי פז: לממשלה יש תוכנית מגירה למצב שלום או כל מצב של אי לוחמה, להחזיר כמות גדולה של עובדים פלשתינאים.

אלי פז: אבל נכון לרגע זה, עמדתו של ראש הממשלה היא נגד כל אפשרות להכניס פלשתינאים לעבודה.

אלי פז: העמדה של שר הבטחון היא לא מעבר למספר שהוא הכתיב לפני פרק זמן מסוים של 5800.

אלי פז: זוהי טעות לחשוב שמתקיימת עבודת מטה מסודרת במגמה להביא עשרות אלפי פלשתינאים לעבודה בישראל, וודאי שלא בתנאי המצב הבטחוני בו אנו נמצאים.

אלי פז: זוהי טעות לבנות על העניין הזה, המתבסס על פרסומים שהופיעו במעריב ובגלובס המרמזים על הערכות לכניסה של עובדים זרים.

אלי פז: אבל התפרסם אתמול בעיתון שהגיע לארץ 74,000  עובדים חוקיים.

אלי פז: מתוך ה74,000- עובדים חוקיים, החלק של החקלאות צריך לעמוד על 22,000 עובדים, לפני החלטת הממשלה.

אלי פז: מתמיהה העובדה שבשנה שבה נכנסו כל כך הרבה עובדים חוקיים, נכנסו לחקלאות כל כך מעט עובדים.

אלי פז: הטענות כלפי נושא החקלאות הינן מרובות והנתון הזה דורש הבהרה כי הוא מצביע על קיפוח גדול כלפי המגזר החקלאי.

אלי פז: זה אומר שמעבר למדיניות של אי מתן תוספת, היתה פה גם מדיניות מקפחת מכוונת באופן מודע.

אלי פז: מידע זה מסתמך על הנתונים של הלמ"ס, הלשכה המרכזית לסטטיסטיקה.

אלי פז: אני קורא את הנתון כמו שהוא וזה מראה שהיתה החלטה מכוונת בשנה האחרונה לאי כניסת  עובדים לחקלאות, חלק בטענה שמיישמים שיטות חדשות, אבל בסוף, השורה התחתונה היא שורה נתונה.

אלי פז: מה שצריך לקרות זה שכמה שיותר מהר השמיים יפתחו, והחלטת הממשלה תיושם באופן מיידי, כי המצב הוא בכי רע.

אלי פז: ההדרים כבר נפגעו קשות בעונה הנוכחית, ניתן לראות בפרסומים אתמול על הנזק שנגרם למשק הישראלי באינתיפדה, ולכן אם זה חייב להיפתר תוך ימים ספורים ויש לפעול מיד לאחר הפסח להביא את הפועלים, עליהם החליטה הממשלה.

אלי פז: בפירות הקיץ כנראה שיהיה בדיוק אותו מצב, אם לא יימצא לעניין הזה פתרון.

אלי פז: אדוני היושב ראש, משרד החקלאות יסיים עד מחר, מחרתיים לכל המאוחר את העבודה שלו, אני מקווה מאוד להגיע להבנות עם כלל הגורמים הנוגעים לחקלאות הישראלית לגבי ההקצאה החדשה.

אלי פז: גם אם לא נגיע למאה אחוז הסכמה, אנחנו נשתדל להתקרב ככל האפשר לאחוז הסכמה גבוה.

אלי פז: הכל בכפוף למה שהממשלה הקצתה לנו, אני אניח את החומר בתחילת השבוע הבא על שולחנם של כל הנוגעים בדבר.

איוב קרא: תודה רבה לשר, בקרוב ראש הממשלה אמור להציג בפני האמריקאים תוכנית אופרטיבית להעסקת מאה אלף פלשתינאים.

יוסי שריד: החלטת הממשלה להעמיד את המכסה על 28,000 עובדים מחזירה אותנו להמלצות משרד החקלאות.

יוסי שריד: הנורמות שמשרד החקלאות בנה והמליץ עליהן לשירות התעסוקה, עומדות בדיוק על 28,000 עובדים.

יוסי שריד: אבל בגלל שהמכסה היתה 22,000 עובדים,

שלום שמחון: 18,000,

יוסי שריד: אני מדבר על הקבועים, מאחר והמכסה היתה לגבי 18,000 עובדים קבועים, שירות התעסוקה ביצע קיצוץ פלט של 35%.

יוסי שריד: כך שבגדול אנחנו מחזירים.

יוסי שריד: ההצעה שלנו תהיה להחזיר את הקיצוץ פלט ששירות התעסוקה עשה כדי להעמיד את המכסה על 22,000 עובדים.

יוסי שריד: מאחר והממשלה קיבלה החלטה לקבע את הניידים, גם שם אנחנו עושים את אותה פעולה, אנחנו מגדילים את  ה4000-  ב35%- ונעמיד את זה על 5400.

יוסי שריד: כאן זה קצת יותר מורכב.

יוסי שריד: הסיכום היה לגבי טכניקת קיבוע המנויידים, לגביהם אנחנו מנסים השנה באילוצי הזמן, להגיע להסכמה.

יוסי שריד: באשר למנויידים, ישבתי אתמול או שלשום עם מזכיר ארגון מגדלי הפירות, מזכיר ארגון מגדלי הדרים, יחד עם חקלאי ישראל וגיבשתי הצעה מוסכמת.

יוסי שריד: כבר קיבלתי תשובה של אחד מהם, אני מחכה לקבל את התשובה של השני, ואם השני מאשר את ההסכם, אז גם נושא קיבוע המנויידים לענפי הקטיף, סגור.

יוסי שריד: הנושא השלישי, שאנחנו מסדירים באותה הזדמנות, מאחר והיה לנו חשש לכאורה שבחלק מהנתונים הפיזיים שהחקלאים הגישו, עליהם ניתנו ההיתרים, ישנם ליקויים, בכלים שעמדו לרשותנו איתרנו את הקבוצות שבהן החשש לליקויים.

יוסי שריד: פנינו אליהם באופן אישי, דרשנו מהם לעשות את הפעולה הזאת, עשינו זאת בתיאום עם הייעוץ המשפטי של משרד החקלאות ושירות התעסוקה.

יוסי שריד: דרשנו מהם למלא בקשות חדשות, הם מילאו והגישו את הבקשות החדשות.

יוסי שריד: הבקשות נבדקות, ובאותה הזדמנות אנחנו נעשה תיקון בהקצאה, זה יגדיל את המכסה.

יוסי שריד: אנחנו מעריכים שכתוצאה מהפעולה הזאת יקטנו ההיתרים לאותם אנשים, בסדר גודל של בין חמש מאות לשבע מאות איש.

יוסי שריד: כך שבסך הכל אני מאוד מקווה שבדרך זו, בהחלטת הממשלה חוזרים לקריטריונים ולהמלצות שלנו כפי שבנינו אותם מראש ונראה גם שכל המתחים שהיו בין הענפים מתיישרים עכשיו.

איוב קרא: תודה רבה, נשמע את משרד העבודה והרווחה, אחר כך החברים יתייחסו.

איוב קרא: אני רוצה למצות את הדיון עד כמה שאפשר, כדי להבין איפה הסוגיה תקועה, מה צריך לזרז בה ומה צריך לפשר בה.

איוב קרא: לכן עדיף שאנשי משרד העבודה והרווחה ידברו עכשיו.

איוב קרא: כמה ברחנים נכנסו באופן חוקי למעגל העבודה?

אלי פז: אני רוצה להתייחס לדברים כפי שנאמרו פה על ידי שר החקלאות והושלמו.

אלי פז: נתון ראשון: הממשלה אישרה העסקתם של 28,000 עובדים זרים בחקלאות, אין עוררין על זה.

אלי פז: הממשלה בשום פנים ואופן לא החליטה על פתיחת שמיים.

אלי פז: אנחנו במצב עגום, מצד אחד יש פה שיעור אבטלה גבוה, יש פה משבר כלכלי וחברתי מהגרועים שהיו לנו, אולי מקום המדינה.

אלי פז: מאידך מופיעים כאן נתוני הלשכה המרכזית לסטטיסטיקה -  שמצביעים על הימצאותם של  יותר מ250,000- עובדים זרים.

אלי פז: המערכת המשותפת של משרד החקלאות עם משרד הפנים ועם משרד העבודה, צריכה לדאוג להעברתם של עובדים זרים לחקלאים שבאמת זקוקים לכך, על כך אין ויכוח.

אלי פז: משרד החקלאות היה שותף לשיכנוע של שרי העבודה, להקצות עובדים זרים לחקלאים במקומות שונים, שלא על בסיס מבחן מקצועי.

אלי פז: ברגע שיהיו החלטות מקצועיות, משרד החקלאות יהיה שותף שלנו להקצאת העובדים, לאלה שבאמת זקוקים להם ברמה המקצועית.

אלי פז: אדוני השר, בצפון אנחנו העברנו ממקומות אחרים עובדים זרים שלא כדין.

אלי פז: הם נמצאים בבתי הארחה בצפון, ולא במטעים.

אלי פז: אנחנו בבעיה קשה מאוד אדוני השר ואדוני היושב ראש, יש לנו עודפים רבים מאוד של אלפי עובדים זרים, גם אצל חקלאים.

אלי פז: אני מסתובב בארץ, ובבתי האריזה בהם הסתובבתי תמיד ראיתי עובדים זרים.

אלי פז: השר צדק שהממשלה החליטה על 28,000 עובדים.

אלי פז: שירות התעסוקה יחד עם משרד החקלאות צריכים להקצות במהירות הגדולה ביותר את ההיתרים.

אלי פז: השאלה, מאיפה העובדים הזרים האלה צריכים להיות, אם הכוונה היא למצותם מתוך המערכת שיש בישראל, צריך לעשות את זה במהירות הרבה ביותר תוך שיתוף פעולה.

אלי פז: במשרד החקלאות, הסבירו לנו הגורמים המקצועיים שיש להם את האמצעים לשכנע בהקצאות השונות, בתקצוב השונה.

אלי פז: בואו נעשה את העבודה הנכונה.

אלי פז: יש חקלאים רבים שיש להם עובדים זרים שם לא צריכים אותם, או לא מגיעים להם העובדים האלו, ויש חקלאים רבים אחרים שמגיע להם עובדים זרים ואין להם.

אברהם יחזקאל: זה שלא מגיע לו לבין זה שמגיע לו, תענה לי עניינית.

אברהם יחזקאל: אין לנו עובדים, אנחנו הולכים להתמוטט, ופה מדברים על תאוריות ומדברים על הצעות -

אלי פז: אנחנו נבוא ביחד בצורה נכונה, משרד החקלאות הסביר לנו בצורה מפורטת את מאזן האימה שיש לו, גם כלפי החקלאים, שינהגו כך.

אלי פז: לעניין העובדים הפלשתינאים, יש גורמים שטוענים שאין בכלל יכולת להעסיק פלשתינאים.

אלי פז: לי יש 4000 עובדים בחקלאות.

אלי פז: שר הבטחון גילה פתיחות בתחום החקלאות בניגוד לענפים אחרים.

אלי פז: יש ביקוש, יש כ4000- עובדים פלשתינאים שנכנסים לעבודה, לשביעות רצונם המלאה.

אלי פז: יש לנו עדיין  1800 היתרים נוספים שאנחנו עומדים לחלק ברגע זה, של שירות התעסוקה.

חיים אורון: אנחנו צריכים פועלי קטיף, אנחנו מקבלים היתרים אבל הפועלים לא מגיעים, מגיעים פועלי בניין במקום פועלי קטיף והם קוטפים אחד ביום ומסתלקים למחרת.

חיים אורון: היה לי ויכוח עם שר העבודה והרווחה והוא אמר שהוא רוצה לראות כיצד הוא יכול לסדר את כל הסוגיה של ההחלפות.

חיים אורון: הוא אמר שאם הוא יגיע למסקנה שהוא לא יכול לעמוד בזה, הוא ילך למהלך לקראת החקלאים.

חיים אורון: איפה זה עומד?

שלום שמחון: יש להפריד בין הפעילות הכלכלית של העובדים הזרים לבין הצורך האמיתי של החקלאים בעובדים זרים.

שלום שמחון: אתם כל הזמן מערבבים בין שני התחומים האלה.

שלום שמחון: אם נניח ששרת המסחר והתעשייה, לא היתה נותנת מענק השקעות למפעל מסוים בקרית גת,  אז כולם היו באים אליה בטענות.

שלום שמחון: כשם שאתם לא מתעסקים בענפים אחרים, כך אל תתעסקו גם בענף הזה.

שלום שמחון: יש חברות שזה התפקיד שלהם, שיעשו את העבודה שלהם.

שלום שמחון: באשר לחברות, תרסנו אותם, תפקחו עליהם, תיקחו את הרשיונות, תתנו רשיונות.

שלום שמחון: בעניין של החקלאים אתם לא נותנים תשובה, כי הממשלה לא החליטה לסגור את השמיים, לסגור את השמיים זה שגעון פרטי של משרד העבודה, הוא החליט לסגור את השמיים.

שלום שמחון: יש לקחת בחשבון נתון נוסף - בחודש הזה, לקראת הפסח, יצאו עובדים נוספים, הם נוסעים לחוג את החג שלהם, הם לא יהיו פה.

שלום שמחון: באופן ממוחזר אם יש 18,000 עובדים, זה אומר שכל חודש אלף נוסעים לחוץ לארץ.

שלום שמחון: בקצב שאתם סגרתם את השמיים לחקלאות, עוד מעט לא יהיו עובדים בחקלאות.

שלום שמחון: משתמע מכך שמדיניות משרד העבודה מסודרת לסגור את הפערים שלנו בענפים אחרים, על ידי הריסת החקלאות.

שלום שמחון: הממשלה לא החליטה להביא את הסינים לעבוד בחקלאות.

שלום שמחון: אתם שוגים בעניין הזה, בינתיים הולך ונגרם פה נזק.

שלום שמחון: אדוני השר, לגבי הפרדה, יש מידה של צדק בדברים שאמרת, ולכן צריך באמת להתרכז בעיקר בצרכים האמיתיים של החקלאים ולנטרל את השיקולים האחרים.

שלום שמחון: לגבי נושא היציאה לחופשות -  חסר לי כאן נציג משרד הפנים,

איוב קרא: עורכת הדין דינה היא נציגת משרד הפנים.

אלי פז: מן הראוי לבדוק לגבי המהלך של החודשיים הקרובים לגבי עובדים שיוצאים, לגבי הטענה שהציג השר.

אלי פז: צריך לבחון את האפשרות לאפשר להם לחזור בסבב היציאה הזה.

אלי פז: השר הציג סוגיה מסוימת ושצריך לבחון אותה.

אלי פז: שר העבודה אינו היחיד המוטרד לגבי השיקולים האלה, סוגיית העובדים הזרים מטרידה מאוד גם את שר הפנים.

אלי פז: מבחינת העמדה של משרד הפנים, המהלך הוא לא נגד החקלאות, אלא בעד מדינת ישראל, במטרה לגרום לכך שיהיו פה עובדים זרים כפי שצריך ולא מעבר לזה.

אלי פז: בעזרתם הנדרשת של כל הנוכחים פה, יש סיכוי להצליח בכך.

שלום שמחון: שר הפנים אמר לי בישיבה שאין לו כוונה לאפשר הלבנה של עובדים לא חוקיים.

איוב קרא: מתי אנחנו שומעים שההחלטה על ה28,000- הללו מתקיימת במשרד העבודה והרווחה?

מר אלי פז: תחנה ראשונה היא שירות התעסוקה, נמצא פה מר נחמיאס, הוא צריך להשיב.

יצחק נחמיאס: אני מקווה שתוך שבועיים בערך בתיאום עם יוסי,

איוב קרא: שיתוף פעולה מלא,

יצחק נחמיאס: יש להבין שבגלל החלטת הממשלה, בגלל כל המהלך שנוצר פה, יש אולי הזדמנות לתקן עיוותים וטעויות של המון חקלאים שנפלו בין הכסאות.

יצחק נחמיאס: יש הרבה בקשות לפיהן נקבע  קו אדום, שעד תאריך מסוים מגישים את הבקשות שלהם.

יצחק נחמיאס: למשרד החקלאות יש כמות של כמה מאות חקלאים בארץ, שלא מוקלדים, לא נמצאים בספר הזה.

יצחק נחמיאס: הם רשומים כחקלאים פעילים, הם לא מופיעים בספר שלך.

יצחק נחמיאס: זאת ההזדמנות  ששירות התעסוקה סוף סוף מוציא היתרים שמיים לחקלאים בארץ, דבר שלא היה במשך עשרים שנה.

יצחק נחמיאס: מבחינתנו שנת 2002 זאת שנת יציקת הבסיס, עד דצמבר 2002 יהיה איזה שהוא בסיס ראשוני בענף החקלאות, וזה רווח רציני מאוד למשרד החקלאות, עכשיו יודעים מי אלה החקלאים שלהם, איזה גידולים יש להם, כמה וגם מה ההקצאה שלהם.

יצחק נחמיאס: אני מציע לכל הארגונים למיניהם, שמייצגים את החקלאים, להתאזר מעט בסבלנות, לתת לנו את ההזדמנות לתקן את הטעויות, בין הניידים לבין הקבועים וכל המפתחות לגידול, כדי שנמנע מעוד בג"צים ונצא מכל המהלך המטורף הזה שהיה בחודשיים האחרונים.

יצחק נחמיאס: אני מקווה שנגיע להסכם בינינו מבחינת החלוקה.

יצחק נחמיאס: צריך בכל זאת לשמור מכסה מסויימת לערר, כי יש חקלאים מסוימים שגם הפעם, לאור המפתחות המורחבים, שיהיו פה תשעים אחוז בערך מהמפתח המלא, יצאו באי זכאות,

אלי פז: גיבשנו פתרון,

יצחק נחמיאס: גם פה אנחנו צריכים לתת מענה לחריגים, להשאיר מכסה מסויימת בצד, לא למצות את כל ה28,000-, זאת תהיה טעות, כדי לא לחרוג מהמכסה הסופית.

יצחק נחמיאס: אני מקווה שעוד שבועיים, שלושה, אפשר לצאת עם ספר הקצאה חדש, לכל הגופים.

יצחק נחמיאס: מי שיצטרך לתת את ההצרכה, זה משרד הפנים כמובן, שיקבל את ההקצאה הזאת מול החקלאים, כדי לראות איך עושים את ההצרכה המלאה.

יצחק נחמיאס: זה לא בוצע עד היום וההצרכה צריכה להיות פר מושב, פר ישוב, פר מחוז.

יצחק נחמיאס: יש לראות איך מעבירים ממי שיש לו יותר, למי שאין לו בכלל וכו'.

איוב קרא: הבעיה שלי היא איך אנחנו נתמודד, לאו דווקא  בשאלה אם נייבא עובדים או לא, הבעיה שלנו איך נתמודד עם הטענה של המשרד שלכם שאומר כל הזמן שאנחנו ניקח מאלה שיש להם, לאלה שאין להם.

יצחק נחמיאס: אני לא נכנס לטענה הזאת, שירות התעסוקה יוציא הקצאה חדשה, מבחינתנו זאת הקצאה חדשה לחלוטין.

יצחק נחמיאס: מי שצריך לתת את ההסבר, שיתן את ההסבר, שירות התעסוקה יתן היתרים.

איוב קרא: מאז החל המאבק הזה, הממונה על אכיפת החוק, כמה מהאנשים שמחזיקים בעובדים זרים במכסות שלא מגיעות להם, הצלחתם להעביר לחקלאים אחרים?

איוב קרא: אלה שמגיע להם ולא היה להם?

יוסי שריד: ההחלטה על סגירת השמיים טרפדה ושמה לאל את הסיכוי להעביר עובד שנמצא מיותר אצל מעסיק אחד למעסיק שני.

יוסי שריד: דוגמה: מעסיק שמחזיק שישה עובדים היום, ויש לו היתר על ארבעה עובדים והוא יודע שהחל מאוגוסט השמיים סגורים,  הוא יודע שבעוד חודש יעזבו אותו שני עובדים והוא לא יקבל אחרים במקומם, הוא לא יעביר עובדים.

יוסי שריד: ההחלטה על שמיים סגורים גרמה לאילוץ לחקלאים במערכת.

ציפי שינקמן: על פי החלטת בג"ץ אנחנו טיפלנו בנושא של העברה מחקלאי שיש לו עובדים עודפים לחקלאים שאין ברשותם עובדים ויש להם מכסות, אבל לא היה שיתוף פעולה עם החקלאים.

ציפי שינקמן: יש לנו פניות של המון חקלאים שמבקשים שנעביר אליהם עובדים מחקלאים שמעסיקים מעבר למכסה שלהם או מעסיקים בעבודות שהן לא בחקלאות.

ציפי שינקמן: יש לנו רשימות של חקלאים שמעסיקים עובדים לא בשטח החקלאות, אלא בנקיון.

ציפי שינקמן: ישנם גם חקלאים שקיבלו מכסות ואין להם שטח חקלאי בכלל, אלא אתרי בנייה.

ציפי שינקמן: וברגע שניסינו לפנות אליהם הם שיסו כלבים במפקחים,  זה לא פשוט לעשות את זה בכוח.

ציפי שינקמן: ניתן לעשות את זה, צריך להיות שיתוף פעולה גם עם משרד החקלאות.

ציפי שינקמן: באשר לנושא של העובדים הפלשתינאים, עובדה היא שיש פלשתינאים שמועסקים פה, שירות התעסוקה המציא רשימות, למרות שהחקלאים אמרו שיש להם בעיה.

שלום שמחון: בכמה עובדים מדובר?

שלום שמחון: פה מדובר בעשרת אלפים עובדים חסרים.

איוב קרא: אמסור את דבריך לשר בהזדמנות הראשונה שתהיה לי היום או מחר, כי הוא הבטיח לי שתהיה לו אפשרות לעשות את המהלך הזה.

איוב קרא: אני רואה שזה לא הולך וזה גם מראה על כיוון ותפיסה וקונספציה בעקבות כל ההחלטות.

איוב קרא: אני הזמנתי לוועדה היום את ראש מועצת בקעת הירדן, היות והשר וכל שרי הממשלה נוכחים כאן, ברצוני להשמיע את טענות החקלאים בבקעת הירדן באותה הזדמנות.

דוד לוי: כמו שהשר אמר אני יושב פה בשני כובעים, כובע אחד, יושב ראש הוועדה החקלאית של מרכז המועצות האזוריות, יש פה כמה מרכזי ועדות חקלאיות, כך שיש לי גם את ההיבט הארצי.

דוד לוי: מאוד קשה כאיש ציבור להגן על העניין הזה, כשיש אבטלה ולהתווכח על עובדים זרים, אבל זו מדינה דמוקרטית, וצריך להבין שגם דמוקרטיה זה שלטון, שרבים מאיתנו לא כל כך מבינים, ובשלטון הזה התקבלה החלטה, החקלאים שיכנעו את הממשלה בנחיצותם של עובדים זרים.

דוד לוי: מסיבות כלכליות, חברתיות, קהילתיות ומסיבות שיושב ראש הוועדה ציין בתחילת הדברים.

דוד לוי: זו ההחלטה כרגע, עכשיו עלינו להחליט כיצד אנחנו מיישמים אותה בתנאים הקיימים.

דוד לוי: מאוגוסט,  מהרגע שהחלטתם את החלטת הממשלה יש מספיק זמן לעשות את זה.

דוד לוי: אני לא חושב שלאף אחד מאיתנו יש כלים ללכת לדרום תל אביב או למקום אחר, לחפש ברחנים.

דוד לוי: הממשלה החליטה להגדיל את המכסה, בואו נדון בזה.

דוד לוי: צריך לפנות לוועדה הזאת עם תוצאות, עם עובדים להשמה ולא קודם לעשות את הרה-ארגון.

דוד לוי: השר העלה פה נקודה מאוד קשה, שבעצם כל הזמן הם בורחים, יוצאים באופן טבעי, ונעלמים מכאן.

דוד לוי: יש כוחות חזקים מאיתנו.

דוד לוי: לכן או שתמציאו שיטה נורמלית שמתאימה לשנות האלפיים כיצד לעשות את הסדר הזה, או שתלכו איתנו.

דוד לוי: אנחנו מציעים דבר ענייני, מאחר שכנראה אתם לא יכולים לתפוס את הברחנים, ומאחר שאתם לא יכולים-

אלי פז: הם לא בארץ,

דוד לוי: ברור לנו, כנראה גם במשרד הפנים לא יודעים את המספרים האמיתיים כמה יש, כמה אין.

דוד לוי: אנחנו קצת מבינים מה קרה שם עם המחשב ואין עדכון ולא רשמו.

דוד לוי: היום אנחנו נמצאים במצב שלא ניתן לשום עובד זר לצאת.

דוד לוי: היום זה מצב חירום קשה, ומי שרוצה להתעסק איתנו, צריך להבין שהוא צריך לבוא עם כלים אחרים.

דוד לוי: אני הייתי אמור להביא לכאן לישיבת הוועדה מכתב מאלוף פיקוד המרכז, שבו הוא אומר לי להפסיק להעסיק עובדים פלשתינאים, ואנחנו מעסיקים, אנחנו מסתדרים כי לא בכל מקום יש מחסומים, הבקעה די מופרדת, יצרו בבקעה מצב שמאפשר לפועלים לבוא מטמון ומבלאטה, כפרים המוכרים מהתקשורת.

דוד לוי: במשולש, טמון תיאסיר וטובאס, הצבא יושב שם.

דוד לוי: אנחנו מבחינתנו לא יכולים להמשיך את המצב הקיים היום.

דוד לוי: לא נעים לי להטריד את אלוף פיקוד המרכז שמנהל ומרכז את כל המלחמה היום במצב הקשה ולבלבל לו את המוח.

דוד לוי: למרות זאת, הוא הבטיח לי להביא לשר החקלאות וגם לשר העבודה את המכתב הזה.

דוד לוי: האלוף שמרכז את המלחמה הזאת, אמר דבר מאוד ברור, תרדו מהעניין של הפלשתינאים היום זו הדרך שלהם לבצע פיגועים.

דוד לוי: 4800 הפועלים שכנראה נכנסים, הם פוטנציאל חמור ביותר לבצע פיגועים ממדרגה ראשונה.

דוד לוי: נמצאים עכשיו במלחמה, ואנחנו במלחמה הזאת לא יכולים להרשות לעצמנו לפתוח חזית נוספת בתחום הכלכלי, מיום ליום ליום מתמוטטים עוד ועוד חקלאים.

דוד לוי: לכן לאור הנתונים העובדתיים שאני מביא לכם מהשטח, לאור זה שהמספרים הולכים ופוחתים מיום ליום ותגיעו לאיזה שלוש מאות, ארבע מאות שאפשר לעשות איתם ארגון מחדש.

דוד לוי: תנו לנו אפשרות להכניס עובדים עכשיו, גם בגלל החג הזה שבגנו הם נוסעים, תפתחו שמיים.

דוד לוי: מחר יושב ראש הוועדה מבקר בגשר אלנבי, כי יש שם הרבה מאוד הברחות של עובדים שיוצאים גם דרך שם.

שלום שמחון: חמישים אלף ירדנים,

דוד לוי: בירדן יש  יותר עובדים זרים מאשר אנחנו חושבים.

אלי פז: 25% מהעובדים בירדן, הם עובדים זרים.

דוד לוי: במצרים - בתשעים דולר לחודש,  עובדים שלושים יום, ללא חופש, וללא חג.

דוד לוי: אדוני היושב ראש, אני מבקש ממך את עזרתך, אנשי משרד הפנים שנמצאים פה, הגברת, דינה דומיניס  מהלשכה המשפטית,  אתם שולטים בכולם,  אנא, תבינו את המצוקה, שהיא אמיתית, תתמקדו, נתנו את כל מערכות הפתרונות.

דוד לוי: איבדנו את האמון.

דוד לוי: חקלאי מוותר על ארבעה או ששה עובדים למען מעסיק אחר וישאר ללא עובדים, יש פה בעיית איזון.

דוד לוי: לכן בקשתי לאשר מיידית  לפחות ל4000- עובדים להיכנס.

דוד לוי: אם אין אפשרות לפתוח את השמיים,   אעביר אותם דרך ירדן,  דרך גשר אלנבי, זה לא מסובך, יש לנו את כל הכלים, הנה פה נציג משרד החוץ שיכול לסייע להעביר דרך עמאן.

איוב קרא: נציגת משרד הפנים, אני מקווה שאת מעודכנת, שקיבלנו נתונים לא מדויקים ממשרד הפנים, בעת שישבנו עם שר העבודה והרווחה ושר החקלאות בעת הפגנת החקלאים.

איוב קרא: זה בעצם מה שגרם למבוכה ואי פתרון הבעיה עד היום הזה.

איוב קרא: כפשרה אני הצעתי שנשמע, במשרד הפנים רשומים עובדים זרים לחקלאות שהגיעו לארץ, ואז הרצל נקב במספר שהתברר לאחר מכן שיש בו הרבה דברים לא מדויקים.

דינה דומיניס: ככה הם עובדים,

איוב קרא: לכן ביקשתי מהוועדה היום לא לפרט את כל העובדים הזרים שרשומים לחקלאות במשרד הפנים.

דינה דומיניס: הבקשה הזו לא הועברה אלי,

איוב קרא: על פי הדיווחים שהגיעו אלי, בתאילנד התייצבו 800 עובדים זרים שחזרו מישראל, כדי לדווח שהם חזרו לתאילנד, הם דיווחו דרך השגרירות שלנו שם שהם עזבו את ישראל ופה הם עדיין רשומים.

איוב קרא: הנתונים הללו בעצם גורמים למצב, שכדי לפתור בעיה, אתה קשור לאנשים הללו.

איוב קרא: אם אתה לא תביא למצב שגם משרד הפנים יבינו שמצידם הם צריכים להיות בסדר, אתה לא תוכל לפתור את זה עם הגורמים האחרים.

שלום שמחון: הם לא מבינים, כל הישיבה אתם לא מבינים מי יכול להחליט.

איוב קרא: אנחנו מבקשים להעביר מסר ברור לשר הפנים, שאנחנו עומדים על כך שתוך שבוע ימים הוועדה דורשת ממנו דו"ח מדויק של הנוכחות של העובדים הזרים לחקלאות.

איוב קרא: תוך שבוע ימים יועברו נתונים לגורמים במשרד העבודה, במשרד החקלאות לשם עריכת השוואות.

יוסי שריד: אפשר לתקן את ההחלטה?

יוסי שריד: אם אדוני היושב ראש יבקש את הדו"ח, הדו"ח של משרד הפנים נמצא אצלי.

יצחק מרדכי: אני אחד מתוך חמש חברות שמייבאות מזה אחת עשרה שנים את העובדים הזרים.

יצחק מרדכי: יש פה אי תיאום משווע בין משרד הפנים לבין העובדות שמוסרים לכל הגורמים.

יצחק מרדכי: יש פער גדול, מעל כ4000- - 5000 עובדים, בין הנתונים שהרצל גץ ממשרד הפנים מסר למשרד החקלאות, לבין הנתונים שנמצאים אצלנו.

יצחק מרדכי: אנחנו ישבנו אצל משרד החקלאות, כל החברות שהביאו ב12- שנים האחרונות עובדים זרים.

איוב קרא: ממשרד הפנים קראו לך אליהם?

יצחק מרדכי: אנחנו ישבנו במשרד החקלאות, עם נתונים פר אדם, פר חקלאי, ודיווח על תאריך ההגעה של כל אחד  ומתי הוא צריך לחזור.

יצחק מרדכי: לנו יש נתונים שונים.

יצחק מרדכי: ביקשנו משר החקלאות, אני פניתי באופן אישי להרצל גץ שלשום, וביקשתי ממנו לזמן אותנו אחד אחד, לראות את הרשימות המדויקות שלנו, יש לנו תיאומים מדויקים על כל אדם, העתקים מסרנו ליוסי.

יצחק מרדכי: יש פער עצום בין הנתונים.

איוב קרא: את שומעת גבירתי?

יצחק מרדכי: דינה לא מוכנה לדבר איתנו, אנחנו מבקשים לשבת חמישה ימים עם כל חברה ולבדוק את הנתונים שיש לנו ולאמת פעם אחת ולתמיד ולהגיע למספר הנכון.

איוב קרא: תודה רבה יצחק, על פי הדיווחים שלכם, החברה שלו מחזיקה 1443 עובדים ועל פי הנתונים שלו 1164, הבדל של כ300- עובדים בין הנתונים שלכם.

איוב קרא: את לא יכולה לדווח לי שיש לו 1500 עובדים בזמן שיש לו 1200, זה לא יכול להיות.

דינה דומיניס: למה זה לא יכול להיות?

דינה דומיניס: אז כל אחד יגיד לי, אז ברחו לי, תנו לי עוד חמש מאות.

איוב קרא: לא, אני מדבר על מצב כוח אדם,

דינה דומיניס: אנחנו בודקים לפי ההיתרים שאנחנו מקבלים ואז אנחנו בודקים את זה מול חברות כוח האדם.

איוב קרא: אנחנו באנו לעזור לחקלאות וזה חלק מזה.

איוב קרא: אני מבקש שתעבירי מסר ברור לשר הפנים ואלה הדברים - שאנחנו רוצים שישב עם כל חברה תוך שבוע ימים, ואם לא ישב עם חברה, שיבוא עם הנתונים המדויקים, שיתן אותם למשרד העבודה והרווחה כדי להביא למצב בו יהיה אפשר לקיים את החלטת הממשלה, שיובאו כעשרת אלפים עובדים במהירות האפשרית, זה הכיוון.

איוב קרא: אי אפשר לעכב את ייבוא העובדים הללו בגלל בירוקרטיה במשרד הפנים, לא יהיה הדבר הזה.

דינה דומיניס: זאת לא הבעיה, הבעיה היא שאי אפשר לדעת באמת כמה עובדים יש אצל כל מעסיק.

איוב קרא: אני מבקש את הדבר שאמרתי לך להעביר למשרד הפנים.

איוב קרא: אנחנו רוצים נתונים מדויקים, זאת בעיה שלכם איך אתם עושים.

יוסי שריד: הערה, כדי לתמוך במה שאדוני אומר.

יוסי שריד: באחד הדיונים שישבנו מול משרד הפנים כדי להתאים את המספרים, אמרו לנו להמציא רשימה שמית עם מספרי דרכון של מאה וחמישים עובדים שעליהם טוענים שעזבו את הארץ.

יוסי שריד: אחרי יומיים הם קיבלו מאיתנו רשימה שמית עם מספרי דרכון, תאריך יציאה, נתנו להם לאמת את זה, לקח להם שבועיים, חזרו אלינו ואמרו - אימתנו, אתם צודקים.

יוסי שריד: הם הבטיחו לנו מראש שאם יתברר על ה150- האלה שזה אמת, הם יכבדו את כל המספרים שלנו, הם לא עמדו בזה.

איוב קרא: תודה,

יוסי הורוביץ: מה שהגברת אמרה, אנחנו נקבל ואנחנו מחכים, זאת היא הגישה הכללית שיש לנו ממשרד העבודה וממשרד הפנים.

יוסי הורוביץ: לא יכול להיות למשרד כמו משרד הפנים בשנות ה3000- כבר, לא יהיה מחשב מסודר אחד.

יוסי הורוביץ: החקלאות הפכה להיות, בנושא הזה של העובדים הזרים, שק החבטות.

יוסי הורוביץ: יש אבטלה, החקלאים צריכים לפתור את האבטלה.

יוסי הורוביץ: יש עובדים זרים בדרום תל אביב, רק לפני חודשיים הביאו 14,000 סינים לבנייה, למרות ששר העבודה ידע שלא צריכים אותם.

יוסי הורוביץ: שר העבודה דיבר על שחיתויות בצמרת.

יוסי הורוביץ: עכשיו צריכים להכניס פלשתינאים, לשחרר את הלחץ מהרשות הפלשתינאית, החקלאים יפתרו את הבעיה.

יוסי הורוביץ: משרד החקלאות, על כל הארגונים עמדו בכל המשימות שביקשו מהם.

יוסי הורוביץ: ביקשו נתונים, קיבלו נתונים, ביקשו הוכחות שיש תאילנדים בתאילנד שעדיין רשומים פה אצל הגברת במשרד הפנים כעובדים וברחנים והתברר לא היה ולא נברא.

יוסי הורוביץ: מטרטרים אותנו.

יוסי הורוביץ: אתם שודדים אותנו, אתה הנציג הבכיר פה של משרד העבודה, ואתה יכול להעביר את זה לשר ולמי שצריך, אנחנו מרגישים ששודדים, אונסים ורוצחים אותנו.

יוסי הורוביץ: זה מה שיהיה בסוף, את התפוזים לא קטפו, הכורם הזה לא הצליח לזמור את הכרם וביוני לא יהיה  לו מה לייצא.

יוסי הורוביץ: אתם פשוט מתעללים בנו וממשיכים הלאה.

יוסי הורוביץ: הגברת תחכה עד שהיא תקבל את הרשימות.

יוסי הורוביץ: לקח שבועיים לבדוק מאה חמישים שמות ומבקשים פה ממשרד החקלאות להכין נתונים.

עמי אוליאל: אדוני היושב ראש, אנחנו כבר למעלה משנה מגיעים לפה לוועדה כדי לשכנע לגבי הצרכים האמיתיים שלנו.

עמי אוליאל: אתה היית נוכח בהפגנה שעשינו פה בירושלים, ביום ראשון הקרוב אנחנו נחסום את כל הצמתים המרכזיים במדינה ונביע פעם נוספת את המחאה שלנו ואת המצוקה שהחקלאים נמצאים בה, תוך ההתעמרות של משרד העבודה והרווחה ומשרד הפנים בנו, וזו לא פעם ראשונה.

עמי אוליאל: אמרנו את זה פה  הרבה פעמים, כל פעם אתה מתרה במשרדים השונים, מבקש תוך שבוע דו"ח, ושום דבר לא קורה.

איוב קרא: אני לא זימנתי ישיבה מזה כמה חודשים.

עמי אוליאל: ניקח את הפרוטוקולים של הוועדה, נראה מה נאמר אז ומה הן ההחלטות,

איוב קרא: לגבי הנושא הזה זאת פעם ראשונה,

עמי אוליאל: ואיך מתייחסת הממשלה לוועדת כנסת.

איוב קרא: הממשלה בתוך עצמה לא מכבדת את החלטותיה, מה אתה רוצה, שהיא תכבד את הכנסת?

עמי אוליאל: אנחנו צריכים לספוג  את הנזקים וגם את המצב הזה ואת ההכפשות שמכפישים אותנו.

עמי אוליאל: שר העבודה והרווחה מופיע בתקשורת ומאשים את צמרת המדינה באינטרסים, והוא צודק, הצמרת זה הוא,  ושם יש את חקירות המשטרה, אצלו יש חקירות משטרה והוא הואשם בהטיית מכרזים, לא אני.

איוב קרא: עמי סליחה, אנחנו רוצים לפתור בעיה ולא להקצין עמדות, אני מבקש תחזור בך.

עמי אוליאל: אדוני היושב ראש, נמצאים פה הפקידים ההגונים של המערכת, גם יצחק נחמיאס וגם אלי פז, כמו שאמר השר, זה נכון.

עמי אוליאל: אבל לא השיקולים שלהם הם שמנחים.

עמי אוליאל: אני אפילו חושש להחמיא להם, פן יבולע להם, כזה המצב.

עמי אוליאל: אנחנו חוזרים ומופיעים ובפועל תוקעים אותנו ומספר העובדים הולך ופוחת.

עמי אוליאל: הממשלה מחליטה על יותר והמספר הולך ופוחת בחקלאות.

עמי אוליאל: אתה הסתובבת במשקים, ביקרת את העובדים האלה, ראית באיזה תנאים מחזיקים אותם.

עמי אוליאל: מכפישים אותנו בכל מיני הכפשות.

עמי אוליאל: אנחנו רוצים בסך הכל לקיים את החקלאות שלנו, עד שאולי ירווח פה במדינה ויהיה קצת יותר שקט.

עמי אוליאל: אנחנו רוצים להחזיק מעמד, הרי אם לא נסתייע בעובדים האלה, אז גם כאשר יהיה קצת שקט, כבר לא תהיה חקלאות.

עמי אוליאל: אז אנא מכם, תלכו לקראתנו, תעזרו לנו להחזיק מעמד עד שיהיה קצת שקט.

יוסי הורוביץ: כמה  פועלים לא חוקיים ציפי לבני אספה בדרום תל אביב?

אברהם יחזקאל: כדאי שנלמד דווקא מהעבר, ישבנו עם משה דיברי, המנכ"ל לשעבר, והגענו איתו לסיכום מאוד פשוט.

אברהם יחזקאל: אי אפשר לעשות סדר בדרך של העברת עובדים ממעסיק למעסיק.

אברהם יחזקאל: עובד אצלי תאילנדי ומרוצה ממני, אם אני אעביר אותו לבקעה הוא יברח אלי בחזרה.

אברהם יחזקאל: היום אין בעסק הזה שליטה.

אברהם יחזקאל: עובדים יוצאים, נחזיר אותם וכל אחד יקבל את שלו, זאת הדרך היחידה בה ניתן ליישם את הקריטריונים.

אברהם יחזקאל: אין דרך אחרת.

אברהם יחזקאל: אנחנו מחכים שמונה חודשים, סגרו את השמיים, עובדים לא נכנסים.

אברהם יחזקאל: אין עובדים, אם ישנה זרימה של עובדים, העסק לפחות מתגלגל.

אברהם יחזקאל: אם לא תהיה, העסק הזה לא יכול להתגלגל.

אברהם יחזקאל: שלחנו לא מעט מכתבים, בעניין זה.

אברהם יחזקאל: שלום שמחון שר בממשלה, הוא הכתובת שלי, ואתה הסברת יפה מאוד כמה אתה מבין את העניין.

אברהם יחזקאל: אמר שבממשלה לא שומעים זה את זה איך ישמעו לחבר ועדה?

אברהם יחזקאל: אבל אתה יושב בממשלה, מדוע אינך מציב אולטימטום לממשלה, כפי שהיטבת לעשות זאת בנושא המועצות?

אברהם יחזקאל: התברר שיש לך כוח לא מבוטל.

אברהם יחזקאל: בממשלה רק אתה יכול לפתור את הבעיה.

אברהם יחזקאל: יש היום שתי דרכים לפתור את הבעיה,  בג"ץ או אתה, אין שום אפשרות אחרת.

אברהם יחזקאל: אני חושב שמחובתך לא לחכות עוד חודש עד שיבדקו.

אברהם יחזקאל: זאת חובתך מחר בבוקר להציב אולטימטום לממשלה.

אברהם יחזקאל: לדעתי זאת הדרך המהירה ביותר לפתור את הבעיה.

אברהם יחזקאל: בעניין הקריטריונים יש לי חילוקי דעות קשים.

אברהם יחזקאל: אני ביקשתי במכתבי להפגש עם אנשי המקצוע שלך, להראות להם את הטענות ואלה לא טענות סרק, אלה טענות ענייניות, לצערי הרב לא נעניתי.

אברהם יחזקאל: לכן על מנת שנחסוך במשפטים, אני מציע בדקה התשעים לשבת עם אנשי המקצוע, לפתור את הבעיות.

יוסי ביילין: אנחנו עוסקים היום בפרטים אנחנו הופכים להיות בני ערובה ולא יעלה על הדעת שאנחנו נכניס עכשיו הביתה פלשתינאי.

יוסי ביילין: חבל לבנות על זה, זה לא יקרה השנה, זה גם לא יקרה בשנה הבאה.

יוסי ביילין: כשאני אוכל להסתובב חופשי ברפיח, אז הוא יוכל להסתובב חופשי אצלי במושב, עד אז זה לא יקרה, חבל על הדיבורים.

יוסי ביילין: המערכת שצריכה לעזור לאזרחים להתקיים ולנהל את העניינים עושה הפוך.

יוסי ביילין: מזה חצי שנה ששני המשרדים עושים הכל כדי שהמצב הקיים ילך ויורע, למרות שהיה מאבק ציבורי, למרות שהיתה החלטת ממשלה שנבנתה על בסיס הבנה, לא על בסיס של לחץ של החברים שיושבים פה, כי  השרים בממשלה מבינים שיש בעיה, ויושבים שני שרים ועושים צחוק מכולנו.

יוסי ביילין: אם תחליטו לעזור ולא להפריע, תוך שבוע הכל נפתר.

יוסי אונגר: אנחנו הגשנו בג"ץ וזכינו בבג"ץ, אתם עומדים על בזיון בית המשפט היום.

יוסי אונגר: איך אתם הולכים להתמודד עם זה,  מה גם שהרצל גץ לא מגיע לישיבות שלך, כבוד היושב ראש,

איוב קרא: השרים מוזהרים גם על ידי היועץ המשפטי לממשלה.

יוסי אונגר: יש פה זלזול מצד משרד הפנים בוועדה הזו או בכלל.

יוסי אונגר: מצד אחד הם לא מכבדים את החלטות בית המשפט העליון,  מי שהיה צריך לשבת פה, הרצל גץ, לא בא לפה, הוא מזלזל בנו.

יוסי אונגר: כעובד מדינה, לכל הפחות שיקשיב.

דוד לוי: הרצל גץ אדם הגון, ישר ורציני, חוץ מזה, הביקורת שלך עניינית, אני שותף.

יוסי אונגר: אני רוצה להבהיר, לא התכוונתי אישית, יכול להיות שהוא קיבל הוראה מהשר, אני מבין את העניין.

אברהם רביץ: אתה מדבר על 250,000 פועלים זרים שנמצאים ואתה רוצה להפנות אותם לחקלאות.

אברהם רביץ: הביאו לארץ 1200 עובדים סינים בחקלאות, הם ברחו, לא נשאר מהם אחד בחקלאות, הם לא מתאימים לעבוד בחקלאות.

אברהם רביץ: לגבי מספרים, בדיון שהיה אצל שר העבודה שבו דובר על מספר העובדים שנכנסו לארץ ב2001-,  בינואר 2001 סגרו ולא נתנו להכניס פועלים תאילנדים, פתחו בפברואר ובמרץ סגרו אותנו עוד פעם, בדצמבר סגרו אותנו מחדש, לא נותנים להכניס לבד, ובניירות של משרד הפנים מופיע שנכנסו לארץ בשנת 2001 - 16,000 פועלים.

חיים חדד: הבעיה שאנחנו מתמודדים איתה היא לא הבעיה שאתם מציגים.

חיים חדד: היתה הכרזה של שר העבודה שלא מקיים היום את החלטות הממשלה,  והיא מצוטטת.

חיים חדד: אנחנו כמגדלי פרחים התחלנו לתעד את הנזקים שנגרמו לנו ואני מבקש שכל נציגי הממשלה, כולל נציג האוצר, כל משרד שיעביר את המסר למשרד שלו, שכתוצאה מאי כיבוד החלטות הממשלה נגרם נזק לחקלאים.

חיים אורון: גם אני מהדרים.

חיים אורון: אנחנו מנהלים מאבק לגבי העובדים הזרים במהלך כל העונה הזאת.

חיים אורון: התחלנו בחודש אוקטובר את המאבק הזה בבית המשפט.

חיים אורון: במהלך הדיונים בית המשפט ניסה לתת למדינה כל הזמן הזדמנויות למצוא פתרונות באמצעות הפלשתינאים, או העובדים הזרים הישראלים.

חיים אורון: משרד העבודה נכשל בכל הפתרונות, בסופו של דבר הוציא בית המשפט העליון צו החלטי להביא 3000 עובדים לענף ההדרים.

חיים אורון: צווים החלטיים הינם אחוז אחד מסך כל פסקי הדין של בית המשפט העליון.

חיים אורון: משרד העבודה התחכם בטענה שפלשתינאים זה עובדים זרים.

שלום שמחון: הוא לא הגדיר פלשתינאים כעובדים זרים.

חיים אורון: אני כתבתי מכתב למשרד הפנים, שאני זקוק ל1000- עובדים לפי חישוב של דונמים, לפי כל אזורי הארץ.

חיים אורון: שלחנו קבלני כוח אדם שלנו לשירות התעסוקה בגבולות, ברזאני, והם הציעו לתת לנו חמישים עכשיו וחמישים בעוד שבוע.

חיים אורון: קבלן כוח האדם הסכים, שב למחרת וקיבל במקום חמישים, שלושים, לאחר יומיים, כולם הלכו.

חיים אורון: זה היה בשומרון, לאחר מכן בעזה הבטיחו חמישים, מתוך החמישים הגיעו עשרים, קטפו יום אחד, אנחנו רשמנו את המקצועות שלהם, כולם היו עובדי בניין.

חיים אורון: לאחר יום אחד הלכו.

חיים אורון: כל זה קרה לאחר החלטה של בית המשפט העליון, זה בזיון בית משפט.

שבח שטרן: אני מייצג את מועצה אזורית בנימין ושומרון.

שבח שטרן: הבעיה היחודית שלנו קשורה יותר להקצאות.

שבח שטרן: בעיות התנועה של היום מצריכות פתרונות של ניוד וכו', הם לא ישימים בכל באותם עשרות משקים,   מדובר בקבוצה קטנה ביהודה ושומרון.

שבח שטרן: צריך לתת לזה פתרון אחר מהקריטריונים הרגילים.

שלום שמחון: תשובה לאברהם, אני לא הצבתי לממשלה שום אולטימטום בעניין מועצות הייצור, הממשלה קיבלה את עמדתי לאיחוד מועצת הפרחים והירקות.

שלום שמחון: לגבי העניין של הקריטריונים, הבטחתי שננסה להגיע להתאמה מוחלטת עד כמה שניתן עם כל הגורמים הנוגעים בדבר, כולל הברחנים, לגבי הנושא של הקריטריונים.

שלום שמחון: אי אפשר יהיה להגיע למאה אחוז התאמה בפרחים או בהדרים או בפירות, ובשום ענף אבל נשתדל ככל האפשר להתקרב למטרה.

שלום שמחון: יוסי אכן משתדל בכך.

שלום שמחון: באשר לאיסוף הפועלים, אני לא יכול להיות קבלן משנה שבודק אם חקלאי שיקר או לא דיווח אמת,  אבל אם יוגשו דיווחים על ידי מזכירי הארגונים, או על ידי גורמים אחרים למשרד החקלאות, כל מידע כזה יבדק, אנחנו נודיע במכתב רשמי למשרד העבודה לתקן את ההקצאה, אם היא ניתנה שלא כדין.

שלום שמחון: נבדוק כל עניין לגופו, נעשה את ההתאמה, נודיע וזה יתוקן.

שלום שמחון: העניין האחרון, אני מקווה שבתחילת השבוע הבא יונח ספר ההקצאות החדש על שולחן שירות התעסוקה, במשרד הפנים ובמשרד העבודה.

דניאל אברהם: אתה אומר שיתקנו את הקריטריונים, את זה הוא כבר עשה, מתי ישבו איתנו?

שלום שמחון: ספר ההקצאות החדש יונח בתחילת שבוע הבא על שולחן מזכיר הממשלה, בית המשפט העליון, משרד העבודה, משרד הפנים, שירות התעסוקה, התאחדות חקלאי ישראל, כל מי שנוגע בדבר יוכל לקבל.